CELEX: C2004/314/31
Language: sk
Date: 2004-12-18 00:00:00
Title: Rozsudok Súdu prvého stupňa z 5. októbra 2004 vo veci T-45/01, Stephen Sanders a i. proti Komisii Európskych spoločenstiev (Personál zamestnaný v spoločnom podniku Joint European Torus (JET) — Rovnaké zaobchádzanie — Nepriznanie služobného postavenia dočasného zamestnanca — Článok 152 ESAE — Primeraná lehota — Spôsobená hmotná škoda)

18.12.2004   
            
            
               SK
            
            
               Úradný vestník Európskej únie
            
            
               C 314/12
            
         
      ROZSUDOK SÚDU PRVÉHO STUPŇA
   
   z 5. októbra 2004
   vo veci T-45/01, Stephen Sanders a i. proti Komisii Európskych spoločenstiev (1)
   
   (Personál zamestnaný v spoločnom podniku Joint European Torus (JET) - Rovnaké zaobchádzanie - Nepriznanie služobného postavenia dočasného zamestnanca - Článok 152 ESAE - Primeraná lehota - Spôsobená hmotná škoda)
   (2004/C 314/31)
   Jazyk konania: angličtina
   Vo veci T-45/01, Stephen Sanders, bytom v Oxfordshire (Spojené kráľovstvo) a 94 žalobcov, ktorých mená sú uvedené v prílohe, v zastúpení: P. Roth, QC a I. Hutton, solicitor a A Howard, barrister, proti Komisii Európskych spoločenstiev (v zastúpení: J. Currall a L Escobar Guerrero, splnomocnení zástupcovia, ktorí si zvolili adresu na doručovanie v Luxemburgu), ktorých v konaní podporuje Rada Európskej únie (v zastúpení: najprv J.-P Hix a A. Pilette, neskôr J.-P. Hix a B. Driessen, splnomocnení zástupcovia), predmetom ktorej je žaloba o náhradu hmotnej škody, ktorá údajne vznikla ako následok nezamestnania žalobcov ako dočasných zamestnancov Spoločenstiev počas obdobia, keď pracovali v spoločnom podniku Joint European Torus (JET), Súd prvého stupňa (prvá komora) v zložení: predseda B. Vesterdorf, sudcovia M. Jaeger a H. Legal; tajomník: J. Plingers, referent, vyhlásil dňa 5. októbra 2004 rozsudok, ktorého výrok znie:
   
               1)
            
            
               Komisia je povinná nahradiť finančnú škodu, ktorá vznikla každému zo žalobcov ako následok skutočnosti, že počas obdobia, keď pracovali v spoločnom podniku Joint European Torus (JET) neboli zamestnaní ako dočasní zamestnanci Spoločenstiev.
            
         
               2)
            
            
               Účastníci konania sú povinní predložiť Súdu prvého stupňa do 6 mesiacov od vyhlásenia tohto rozsudku spoločnú dohodu o výške náhrady, ktorá sa vyplatí na odškodnenie uvedenej škody.
            
         
               3)
            
            
               V prípade, ak nedôjde k uzavretiu dohody, sú účastníci konania povinní v rovnakej lehote predložiť Súdu prvého stupňa svoje vyčíslené návrhy výšky náhrady škody.
            
         
               4)
            
            
               O trovách konania sa rozhodne neskôr.
            
         
      (1)  Ú.v. ES C 134 z 5.5.2001